**Zădărnicie**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zădărnicie

Ne naștem spre moarte

și-o viață fugim

vom trăi cât fugim

să ajungem departe!

Plini de nesațiu,

ca zeii-n Olimp,

strângem doar spațiu,

pierzând prea mult timp!

Dumnezeu e tăcut

în veșnicia-i divină,

frământându-ne-n lut

amestecat cu lumină!

Doar strângem avere

pentru lucruri frumoase

dar vom ajunge-n tăcere

o grămăjoară de oase!

Mai alergăm să primim

niscai glorie goală

dar vom ajunge să fim

biet lut într-o oală!

Totu-i vânare de vânt

iar viața-i o fugă

sfârșită-ntr-o rugă

la un cap de mormânt!